PNL, în umbra lui Klaus Iohannis. De ce nu au reușit liberalii să producă niciun lider care să poată emite pretenții pentru prezidențiale
Klaus Iohannis și-a lăsat puternic amprenta asupra PNL, chiar și după ce a ajuns la Palatul Cotroceni, demonstrând, nu de puține ori, că încă este influent în fostul său partid. Reușind să obțină două mandate de președinte, și-a consolidat puterea în rândul liberalilor și a reușit să reprime orice formă de opoziție din partea fostelor conduceri, exemple în acest sens fiind Ludovic Orban și Florin Cîțu.